— 95 - 



hos Geratophyllum er heller ikke ganske korrekt. Det havde været ønske- 

 ligt, at den nyeste Morfologis Genoplivelse og Begrundelse af en langt 

 ældre Opfattelse af Malvacé-Yderbægeret havde faaet Plads foruden den 

 givne. At der ved Omtalen af Apogamien hos Gompositeerne intet er nævnt 

 om Ostenfelds vigtige Studier, hvor Talen er om Raunkiær's og Juel's 

 i sin Tid opsigtsvækkende Arbejder, er sikkerlig en Forglemmelse. 

 Men hvor langt lettere er det ikke at finde smaa Pletter end at skrive 

 et lignende Opus og gøre det bedre? En Forbedring, som Forf. for de 

 studerendes Skyld efter min Opfattelse burde have optaget efter Möbius, 

 er de smaa Familie-Oversigter i Nøgleform, som findes i den nævnte, 

 tyske Udgave. Men i det hele er Bogen jo et monumentalt Værk i dansk 

 botanisk Litteratur, og det staar nu kun til at haabe, at de danske Bo- 

 tanikere og enhver, der i nogen Maade beskæftiger sig med herhen 

 hørende Studier, fremfor alt vore Naturhistorielærere, vil anskaffe den 

 og studere ved dens Hjælp. V. A. Poulsen. 



Fr. Weis: Livet og dets Love. En Fremstilling af den alminde- 

 lige Biologi. Med 183 Afbildninger. Kjøbenhavn 191 1 (1908— 191 1) 

 (Gad). 663 Sider. Pris 12 Kr. 



Over 3 Aar efter første Heftes Udgivelse er Prof. Weis's Bog ende- 

 lig naaet til Afslutning. At det har taget saa lang Tid, kan ikke undre, 

 naar man betænker, hvor omfattende Bogens Emne er, og man ved 

 Læsning af den ser, hvor indholdsrig den er. Den spænder over alle 

 levende Væsener, fra de enkleste og mest primitive Organismer til Menne- 

 sket, og den kommer ind paa meget forskellige Grene af Naturvidenskaben, 

 og endog paa andre Videnskaber som Filosofi og Sociologi. Den giver 

 en Oversigt over Organismernes Livskrav og Livskaar og over alle funda- 

 mentale Livsytringer, og Forfatteren bestræber sig derved for at lade det 

 almene træde frem i Livets brogede Mangfoldighed. Forf. har øjensynligt 

 lagt et stort Arbejde i Bogen. Den vidner om megen Læsning paa mange 

 forskellige Omraader og om stor Omhu i Bearbejdelsen af det fra mange 

 Sider hentede Stof; for yderligere at gøre Bogen saa paalidelig som muligt, 

 har Forf. sikret sig Hjælp af en Række Videnskabsmænd, som har gen- 

 nemset enkelte Afsnit for ham. 



I de siden vor forrige Anmeldelse (B. T. 29. Bd.) udkomne 15 Hefter 

 behandles Indvirkning af Lys o. a. Straalearter, Omgivelsernes stoflige Be- 

 skaffenhed og Gifte, derunder den moderne Lære om Toksiner og Anti- 

 toksiner, fremdeles det indbyrdes Forhold mellem Organismerne og disses 

 geografiske Udbredelse og Fordeling paa Jorden, hvorunder der bl. a. 

 gøres udførlig Rede for Raunkiærs Arbejder om Livsformerne og deres For- 

 deling som Udtryk for Klimaet. I det 3. Hovedafsnit gives en Fremstilling 

 af de fundamentale Livsytringer: Ernæringsvirksomhed, Stof- og Energiskifte, 

 Formskifte, Vækst og Bevægelser, Sansning og sjælelig Virksomhed, For- 

 plantning og Fosterudvikling, Arvelighed og Udvikling, og tilsidst natur- 

 videnskabelige Hypotheser om de levende Væseners første Oprindelse. 

 Fremstillingen er gennemgaaende klar og anskuelig og tillige ædruelig. 

 Kun en sjælden Gang lader Forf. sig henrive til et lovlig stærkt Udtryk, 

 som naar han S. 325 taler om, at der paa de største Havdybder findes 

 „et nærmest overdaadigt rigt Dyreliv", eller naar han siger, at de nye 

 Undersøgelser af Havene maaske vil vise sig at faa en lignende Betydning 



